open-index/open-wikipedia-markdown huggingface dataset:
கட்டுரைகள் (பிரான்சிஸ் பேக்கன்)

thumb|
***கட்டுரைகள்: மத தியானங்கள், புறக்கணிப்பு மற்றும் அகற்றும் இடங்கள் பார்த்து அனுமதி*** (*Essays: Religious Meditations. Places of Perswasion and Disswasion. Seene and Allowed*, 1597) என்பது தத்துவஞானி, அரசியல்வாதி மற்றும் சட்ட அறிஞர் பிரான்சிசு பேக்கனால் வெளியிடப்பட்ட முதல் புத்தகமாகும். *கட்டுரைகள்*  பொது மற்றும் தனிப்பட்ட வாழ்க்கையிலிருந்து பலவிதமான பாணிகளில்  தலைப்புகளை உள்ளடக்கியமாகவும் ஒவ்வொரு சந்தர்ப்பத்திலும் பல்வேறு கோணங்களிலும் விளக்குகின்றது. முதல் பதிப்பில் 10 கட்டுரைகளையும் ,  இரண்டாவது பதிப்பில்  38 உடன்  1612 வெளிவந்தது. மற்றும், கட்டுரைகள் அல்லது *ஆலோசனைகள், சிவில் மற்றும் ஒழுக்கம்* என்ற தலைப்பில் 58 கட்டுரைகளுடன் 1625 இல் வெளியிடப்பட்டது. பேக்கனின் வாழ்நாளில் பிரஞ்சு மற்றும் இத்தாலிய மொழிகளில் மொழிபெயர்ப்புகள் தோன்றின.   1625 இல் வெளியிடப்பட்ட பேக்கனின் கட்டுரை, "ஆஃப் பிளாண்டேஷன்ஸ்" இல், அவர் நடவு காலனிகளை போருடன் தொடர்புபடுத்துகிறார். அத்தகைய காலனி இராணுவச் சட்டத்தைப் பயன்படுத்துவதற்கான ஆணையம் அல்லது அதிகாரம் உள்ளவர்களால் நிர்வகிக்கப்பட வேண்டும் என்று அவர் கூறுகிறார். 

## விமர்சன வரவேற்பு
*பேக்கன் கட்டுரைகளை* "எனது மற்ற ஆய்வுகளின் மறுஉருவாக்கம் " என்ற தலைப்பில் வெளிவந்த கட்டுரை அவரது சமகாலத்தவர்களால்  உயர்ந்த பாராட்டு பெற்று, கட்டுரை வடிவத்தை கண்டுபிடித்ததற்காக அவரை பெருமையாக கொண்டாட செய்தனர்.   பின்னர் மான்டெய்ன், அரிஸ்டாட்டில் மற்றும் பிற எழுத்தாளர்களின் படைப்புகளில் இருந்துதான் பேக்கன் இதை கண்டறிந்தார்   என்பதை பிந்தைய ஆய்வுகள் தெளிவுபடுத்தியுள்ளன, *இருப்பினும் அவரது கட்டுரைகள்* மிகவும் புகழ் வாய்தன.   19 ஆம் நூற்றாண்டின் இலக்கிய வரலாற்றாசிரியர் ஹென்றி ஹாலம் அவர்கள், " பேக்கனின் ஆங்கில மொழியில் முந்தைய அல்லது பிற்கால வேலைகளை விட ஆழமான மற்றும் பாகுபாடு காட்டுகிறார்கள்". என்று குறிப்பிடுகிறார்  

## பழமொழிகள்
சொற்றொடர் மேதை பேகனின் , பிற்காலக் கட்டுரைகளில் பெரும் சாதகமாகத் அமைகிறது. *துணிச்சல்*  என்ற கட்டுரையில் அவர் , "மலை மஹோமத்திற்கு வரவில்லை என்றால், மஹோமத் மலைக்கு செல்வார்", என்று எழுதினார். இது அச்சில் உள்ள    " என்ற தொடர்மொழி  *திருமணம் மற்றும் தனி வாழ்க்கை* கட்டுரையில் தோன்றுகிறது - மீண்டும் இது ஆரம்பகால பயன்பாடாகும்.    *ஆக்ஸ்போர்டு அகராதியில்*  1999 பதிப்பில்  இருந்து 91  கட்டுரைகள் மேற்கோள்களாக குறிப்பிடபட்டுள்ளது. 

## உள்ளடக்க பட்டியல்
தாமஸ் மார்க்பியின் 1853 பதிப்பின் உள்ளடக்கப்பட்ட  கட்டுரைகள் மற்றும் அவை வெளியான தேதிகள் பின்வருமாறு பட்டியலிடப்பட்டுள்ளன: 

## சமீபத்திய பதிப்புகள்
* Michael J. Hawkins (ed.) *Essays* (London: J. M. Dent, 1973).  No. 1010 in Everyman's Library.
* Michael Kiernan (ed.) *The Essayes or Counsels, Civill and Morall* (Oxford: Clarendon Press, 1985).  Vol. 15 of The Oxford Francis Bacon.
* John Pitcher (ed.) *The Essays* (Harmondsworth: Penguin, 1985).  In the Penguin Classics series.
* Brian Vickers (ed.) *The Essays or Counsels, Civil and Moral* (New York: Oxford University Press)

## மேற்கோள்கள்

## வெளி இணைப்புகள்
* Searchable online text of the ''Essays''
* Original Scan of the University of Toronto
* Discussion of the ''Essays'' from *The Cambridge History of English and American Literature*

பகுப்பு:16-ஆம் நூற்றாண்டு நூல்கள்
பகுப்பு:17-ஆம் நூற்றாண்டு நூல்கள்
பகுப்பு:1597 நூல்கள்
பகுப்பு:கட்டுரைத் தொகுப்புகள்
பகுப்பு:மெய்யியல் நூல்கள்
பகுப்பு:ஆங்கில நூல்கள்
தானாஜி ஜாதவ்

**தானாஜி ஜாதவ்** (**Dhanaji Jadhav**) (1650–1708) முகலாய-மராத்தியப் போர்களில் (1680 – மே 1707) முகலாயர்களுக்கு எதிராக மராத்தியப் பேரரசின் சார்பில் பங்கெடுத்த படைத்தலைவர்களில் ஒருவர் ஆவார்.	இவர் மராத்தியப் படைத்தலைவர் சாந்தாஜி கோபர்படேவுடன் இணைந்து தக்காணத்தில் அவுரங்கசீப்ப்பின் முகலாயப் படைகளை எதிர்த்து போர் புரிந்தவர். சாந்தாஜி கோபர்படேவின் மறைவிற்குப் பின் தானாஜி ஜாதவ் மராத்தியப் படைகளின் தலைமைப் படைத்தலைவராக 1696-ஆம் ஆண்டு முதல் 1708-ஆம் ஆண்டு முடிய இறக்கும் வரை பதவி வகித்தவர்.

முகலாய-மராத்தியப் போர்கள்

## பின்னணி
மராத்திய சத்திரியக் குடும்பத்தில், ஏறத்தாழ 1650-ஆம் ஆண்டில் பிறந்த தானாஜி ஜாதவ், பேரரசர் சிவாஜியின் தாய் ஜிஜாபாயால் வளர்க்கப்பட்டார். தானாஜி ஜாதவின் தாத்தா அக்கோல்ஜி ஜிஜாபாயின் சகோதரர் ஆவார். சாந்தாஜி கோபர்படேவின் மகன் சாம்புஜி கூட சிவாஜியுடன் ஜிஜாபாயின் வளர்ப்பில் வளர்ந்தவர்கள்.
## இளமை வாழ்க்கை
இளமையில் தானாஜி ஜாதவ் சிவாஜியின் மராத்தியப் படையில், படைத்தலைவர் பிரதாபராவ் குஜார் தலைமையில்  இணைந்து முகலாயர் மற்றும் தக்கானச் சுல்தான்களுக்கு எதிராகப் போரிட்டார். சிவாஜி மரணப் படுக்கையில் இருந்தபோது, மராத்தியப் பேரரசு கடுமையான சூழலில் இருந்த போது காத்த ஆறு தூண்களில் ஒருவராக தானாஜி ஜாதவின் பெயரையும் குறிப்பிட்டார். தானாஜி ஜாதவ் அவுரங்கசீப்பின் முகலாயப் படைகளுக்கு எதிராக 27 சன்டைகளில் பங்கெடுத்தார்.
## பிந்தைய வாழ்க்கை மற்றும் இறப்பு
நவம்பர் 1703-ஆம் ஆண்டில் அவுரங்கசீப் தானாஜி ஜாதவின் மகன் கம்பக்ஸ் மூலம்  தானாஜி ஜாதவிடம் பேசி, சிவாஜியின் பேரன் சாகுஜியை  ஒப்படைக்க முயன்றார். மராத்தியப் பேரரசு விதித்த நிபந்தனைகளால், தானாஜி ஜாதவ் அவுரங்கசீப்பின் கோரிக்கையை ஏற்கவில்லை.  1705-ஆம் ஆண்டில் 40,000 மராத்தியப் படைகளுடன் தானாஜி ஜாதவ் சூரத், பரூச் மற்றும் குஜராத் பகுதிகளை சூறையாடினார். மேலும் பரோடாவின் நவாப் நசர் அலி தலைமையிலான முகலாயப்ப் படைகளை ரத்தன்பூரில் வென்று  பரோடாவின் பெரும் கருவூலங்களை   மகாராட்டிராவிற்கு கொண்டு வந்தார்.

1708-ஆம் ஆண்டில் தானாஜி ஜாதவ்வின் கணக்காளராக இருந்த  பாலாஜி விஸ்வநாத் 1713-ஆம் ஆண்டில் மராத்திய பேஷ்வா ஆக பதவி உயர்வு பெற்றார்.எனவே தானாஜி ஜாதவ், தாராபாய்யை விட்டு வெளியேறி, சத்திரபதி சாகுஜியுடன் இணைந்து கொண்டார்.  காலில் ஏற்பட்ட ஆறாத காயம் காரணமாக தானாஜி ஜாதவ் கோலாப்பூரில் மறைந்த பிறகு, அவரது மகன் சந்திரசென் ஜாதவ் ராவ், தானாஜி ஜாதவின் பணியிடத்தில் படைத்தலைவராக பொறுப்பு ஏற்றார். 

## மேற்கோள்கள்

பகுப்பு:மராட்டியப் பேரரசு
பகுப்பு:1650 பிறப்புகள்
பகுப்பு:1708 இறப்புகள்
பகுப்பு:மராத்தியர்கள்
சாந்தாஜி கோர்படே

**சாந்தாஜி கோர்படே** (**Santaji Mahaloji Ghorpade**),(1645–1696) சத்திரபதி இராஜாராம் ஆட்சியின் போது மராத்தியப் பேரரசின் புகழ்பெற்ற 6-வது தலைமைப் படைத்தலைவர் ஆவார். 1689 முதல் 1696-ஆம் ஆண்டு முடிய இரண்டு பத்தாண்டுகளில் நடைபெற்ற முகலாய-மராத்தியப் போர்களில் படைத்தலைவர் தானாஜி ஜாதவ்வுடன் தொடர்ந்து பங்கெடுத்தவர். இவர் கொரில்லாப் போர் முறையில் தம்படைகளை முகலாயர் படைகளுக்கு எதிராகப் போரிட்டதில் புகழ்பெற்றவர்.

## இளமை வாழ்க்கை
போன்சலே குலத்தின் ஒரு பிரிவினான கோர்படே குடும்பத்தில் பிறந்த சாந்தாஜி கோர்படே 1660-ஆம் ஆண்டில் பிறந்திருக்கலாம் என வரலாற்று ஆய்வாளர்கள் கருதுகின்றனர். மராத்தியப் பேரரசர் சம்பாஜியின் படைத்தலைவரான மலோஜி கோபர்ப்டேயின் மூன்று மகன்களில் மூத்தவர் சாந்தாஜி கோர்படே  ஆவார்.  சத்திரபதி இராஜாராம் ஆட்சியின் போது சாந்தாஜி கோர்படே, மராத்தியப் பேரரசின் புகழ்பெற்ற 6-வது தலைமைப் படைத்தலைவராக பதவியேற்றார்.
 
1686-ஆம் ஆண்டில் செஞ்சிப் பகுதியிலிருந்து உணவுப் பொருட்களைக் கொண்டு வருவதற்காக சாந்தாஜி கோர்டேயையும்,  மூத்த படைத்தலைவர் கேசவ திருமால் பிங்களேயையும்  17,000 பேர் கொண்ட படைகளுடன் சத்திரபதி இராஜாராம் அனுப்பினார். 1689 இல் சம்பாஜி முகலாயர்களிடம் பிடிபட்டபோது, படைத்தலைவர் சாந்தாஜி கோர்படேவின் தந்தை படைத்தலைவர் மலோஜி கோர்படே பாதுகாப்பிற்காக சம்பாஜியுடன் உடனிருந்தார். மேலும் மலோஜி சங்கமேஸ்வரில் சம்பாஜியின் பாதுகாப்பில் உயிர் துறந்தார்.

## முகலாய-மராத்தியப் போரில் சாந்தாஜி கோபர்படேவின் பங்கு

மராத்தியப் பேரரசர் சத்திரபதி இராஜாராம் ஆட்சியின் துவக்கத்தில், 1689-ஆம் ஆண்டில் சாந்தாஜி கோபர்படே 5,000 படைவீரர்களுக்கு தலைமை தாங்கினார். செப்டம்பர் 1689-ஆம் ஆண்டில் பன்காலா கோட்டை போரில்,  படைத்தலைவர் தானாஜி ஜாதவ்வுடன் இணைந்த சாந்தாஜி கோபர்படே அவுரங்கசீப்பின் படைத்தலைவர் சேக் நிஜாமின் படைகளை வென்றதுடன், அவர்களின் குதிரைகள், யானைகள் மற்றும் கருவூலங்களை பறிமுதல் செய்தார். 

1689–1690 காலத்தில் சத்திரபதி இராஜாராம் செஞ்சிக் கோட்டையில் பாதுகாப்பாக இருந்த போது, படைத்தலைவர்கள் சாந்தாஜி மற்றும் தானாஜி  ஒன்றிணைந்து முகலாயப் படைகளை, கர்நாடகாப் பகுதியில் நுழைவதை தடுத்தனர். டிசம்பர் 1690-ஆம் ஆண்டில் மராத்திய அமைச்சர்கள் இராமசந்திர பந்த் அமத்யா மற்றும் சங்கர் நாராயணன் மேற்பார்வையில் சாந்தாஜி கோபர்படே மற்றும் தானாஜி ஜாதவ் மராத்திய தலைமைப் படைத்தலைவர்களாக நியமிக்கப்பட்டனர்.

25 மே 1690 அன்று முகலாய படைத்தலைவர் ருஸ்தம் கானை வென்று சாத்தாரா  நகரத்தை தானாஜி ஜாதவுடன் இணைந்து சாந்தாஜி கோர்படே கைப்பற்றினார். இதனால் முகலாயர்களுக்கு பின்னடைவு ஏற்பட்டது. இந்த வெற்றிக்காக சூலை 1692-ஆம் ஆண்டில், சாந்தாஜி கோபர்டேவுக்கு *தேஷ்முக்* விருது வழங்கப்பட்டது. 

14 டிசம்பர் 1692 அன்று சந்தாஜி, முகலாயப் படைத்தலைவர் அலிமார்தன் படைகளை வென்று செஞ்சிக் கோட்டை கைப்பற்றினார்.
## இறப்பு
1696-ஆம் ஆண்டில் சந்தாஜி கோர்படே முகலாயப் படைத்தலைவரால் கொல்லப்பட்டார்..
## மேற்கோள்கள்

## ஊசாத்துணை
*'Marathi Riyasat Volume II' (Marathi) by Govind Sakharam Sardesai
*'Marathyanche Svatantra Yuddha' (Marathi) by Setu Madhavrao Pagadi
*'Aurangzeb' (English) by Sir Jadunath Sarkar
* Book by Mahesh Tendulkar at Sahyadri books 
* https://web.archive.org/web/20120622164358/http://www.pethvadgaon.com/

பகுப்பு:மராத்தியர்கள்
பகுப்பு:1696 இறப்புகள்
பகுப்பு:1660 பிறப்புகள்
பகுப்பு:மராட்டியப் பேரரசு
கருஞ்சிவப்பு தினமு

thumb|புகைப்படம்
**கருஞ்சிவப்பு தினமு** ( *thicket tinamou* அல்லது *rufescent tinamou* ) என்பது மித வெப்பமண்டல மற்றும் வெப்பமண்டல மத்திய மெக்சிகோவில் உள்ள ஈரப்பதமான காடுகளில் காணப்படும் ஒருவகை  தினமு ஆகும்.

## வகைபிரித்தல்
அனைத்து தினமோக்களும் டினாமிடே குடும்பத்தைச் சேர்ந்தவை.  தினமோக்களால் பறக்க முடியும், என்றாலும் இவை பொதுவாக சிறப்பாக பறக்கும் பறவைகள் அல்ல.

ரெனே-பிரிமிவிர் லெசன் 1842 ஆம் ஆண்டில் எல் சால்வடோர், லா யூனியனில் இருந்து பெற்ற ஒரு மாதிரியிலிருந்து கருஞ்சிவப்பு  தினாமோவை இனம் கண்டார்.

### துணை இனங்கள்
கருஞ்சிவப்பு தினாமோ பின்வரும் பல கிளையினங்களைக் கொண்டுள்ளது.

## சொற்பிறப்பியல்
*கிரிப்டுரெல்லஸ்* என்பது மூன்று இலத்தீன் அல்லது கிரேக்க வார்த்தைகளிலிருந்து உருவானது. *kruptos* *(κρυπτός) என்றால் மூடப்பட்ட அல்லது* **மறைக்கப்பட்ட**  *Oura* என்றால்  **வால்** மேலும் *ellus* **மிகக்குறுகியது** என்பது பொருள். எனவே, *Crypturellus* என்றால் மறைந்துள்ள சிறிய வால் என்று பொருள்.

### விளக்கம்
கருஞ்சிவப்பு தினமு 27 முதல் 29 செமீ (11-11 அங்குலம்) நீளமும் 440 கிராம் (16 அவுன்ஸ்) எடையும் கொண்டது. இதன் மேல் பகுதி பழுப்பு நிறத்தில் இருக்கும். முதுகு, பிட்டம் மற்றும் இறக்கைகளில் பெரிதும் கம்பியோட்டம் போன்று கருப்பு நிறக் கோடுகள் ஓடும். இதன் கீழ்ப்பகுதி வெளிர் பழுப்பு நிறமாகவும், மார்பகத்தின் மீது இலவங்கப்பட்டை நிறமாகவும், வயிற்றில் சாம்பல் நிறமாகவும் இருக்கும். இதன் தலை பழுப்பு நிறத்திலும் அலகு பழுப்பு நிறத்திலும், கால்கள் சிவப்பு நிறத்துடன் காணப்படும்.

## நடத்தை
இந்த இனம் நீராவி எஞ்சின் போல ஒலிக்கும் ‘ஹூ-ஓ’ என்ற ஒரேமாதிரியான குரலைக் கொண்டுள்ளது. கருஞ்சிவப்பு தினமுவை சோடிகளாகவோ, குடும்பங்களாகவோ அல்லது தனித்துப் பறவையாகவோ காணலாம், மேலும் பெரும்பாலான தினமோக்களைப் போலவே, இது பறப்பதை விட நடக்க விரும்புகிறது.

### உணவு
பெரும்பாலான தினமுக்களைப் போலவே, இது பழங்கள், விதைகள் மற்றும் முதுகெலும்பிலி விலங்குகளை உண்ணும்.

### இனப்பெருக்கம்
thumb|கருஞ்சிவப்பு தினமுவின் முட்டை
பெரும்பாலான தினமோக்களைப் போலவே, இவை அதன் கூட்டை தரையில் உயரமான வேர்ப்பகுதிகளில் வைக்கும். இது மூன்று முட்டைகளைக் கொண்டிருக்கும், ஆனால் சிலவசமயம் ஏழு முட்டைகள் வரை இருக்கும். முட்டைகள் பளபளப்பானதாகவும், ஊதா நிறத்திலும் இருக்கும். இந்த இனமும் ஸ்லேட்டி-மார்பக தினமுவும் கலப்பினங்களை உற்பத்தி செய்யும்.

## மேற்கோள்கள்

பகுப்பு:பறவைகள்
அபு கீனா

**அபு கீனா** (*Abu Hena*, 31 சனவரி 1950 – 20 சூலை 2025) என்பவர் இந்தியத் தேசிய காங்கிரசு அரசியல்வாதி ஆவார். இவர் அமைச்சராகவும் ஐந்து முறை சட்டமன்ற உறுப்பினராகவும் இருந்துள்ளார்.

## தனிப்பட்ட வாழ்க்கை
சட்டப்படிப்பில் பட்டம் பெற்ற முதுகலைப் பட்டதாரியான அபு கீனா, கல்கத்தா உயர் நீதிமன்றத்தில் வழக்கறிஞராகப் பணியாற்றினார். இவர் சித்தார்த்த சங்கர் ரே அரசாங்கத்தில் கேபினட் அமைச்சராக இருந்த அப்துஸ் சத்தாரின் மகன் ஆவார்.

## அரசியல் வாழ்க்கை
அபு கீனா 1991, 1996, 2001, 2006 மற்றும் 2011  இல் மேற்கு வங்காளத்தில் உள்ள லால்கோலா (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டார்.

இவர் 2011-இல் மேற்கு வங்காள அரசில் மீன்வளத்துறை அமைச்சராகவும், உணவு பதப்படுத்துதல் தொழில்கள் மற்றும் தோட்டக்கலை அமைச்சராகவும் இருந்தார். செப்டம்பர் 2012-ல் மற்ற காங்கிரசு அமைச்சர்களுடன் அபு கீனா பதவி விலகினார்.

இவர் மாநில காங்கிரசு குழுவின் செயலாளராகவும் இருந்தார்.

## மேற்கோள்கள்

பகுப்பு:1951 பிறப்புகள்
பகுப்பு:2025 இறப்புகள் 
பகுப்பு:இந்திய தேசிய காங்கிரஸ் அரசியல்வாதிகள்
வாள் அவரை

**வாள் அவரை** அல்லது **கத்தி அவரை** (*sword bean*  அல்லது ** scimitar bean**  ) என்பது  இருபுற வெடிக்கனி குடும்ப தாவர இனமாகும். இது வணிக ரீதியாக வேளாண்மை செய்யாவிட்டாலும், நடு மற்றும் தென் மத்திய இந்தியாவின் உட்புறத்தில் இது காய்கறியாகப் பயன்படுத்தப்படுகிறது. முதிராத காய்கள் ஆப்பிரிக்கா மற்றும் ஆசியாவில் காய்கறிகளாக பயன்படுத்தப்படுகிறது. 
thumb|யப்பானிய வேளாண் கலைக்களஞ்சியத்திலிருந்து ''செய்கேய் ஜூசெட்சு'' (1804)
"ஸ்வாட் பீன்" என்ற பெயரானது வேறு சில இருபுற வெடிக்கனி வகைகளைக் குறிப்பிடவும் பயன்படுத்தப்படுகிறது. குறிப்பாக பொதுவான பலா அவரை  *கனவாலியா என்சிஃபார்மிஸ்* போன்றவற்றை குறிக்க பயன்படுத்தப்படுகிறது.

## குறிப்புகள்

பகுப்பு:சீனத் தாவரங்கள்
பகுப்பு:காய்கறிகள்
பிரசியோடைமியம் ஆக்சலேட்டு

**பிரசியோடைமியம் ஆக்சலேட்டு**  (*Praseodymium oxalate*) என்பது C6O12Pr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இளம் பச்சைநிற படிகங்களாக உருவாகும் இது தண்ணீரில் கரையாமல் படிக நீரேற்றாக உருவாகிறது.  
## தயாரிப்பு
ஆக்சாலிக் அமிலத்துடன் கரையக்கூடிய பிரசியோடைமியம் உப்புகள் வினையில் ஈடுபட்டு பிரசியோடைமியம் ஆக்சலேட்டு உருவாகிறது. 
::\mathsf{2Pr(NO_3)_3 + 3(COOH)_2 \ \xrightarrow{}\ Pr_2(C_2O_4)_3\downarrow + 6HNO_3 }
## பண்புகள்
பிரசியோடைமியம் ஆக்சலேட்டு வெளிர் பச்சை நிற படிகங்களை உருவாக்குகிறது. பிரசியோடைமியம் ஆக்சலேட்டு தண்ணீரில் கரையாது.
இச்சேர்மம் படிக நீரேற்றுகளை உருவாக்குகிறது. அவை வெளிர் பச்சை படிகங்களாக உள்ளன: எ.கா Pr2(C2O4)3•10H2O.
படிக நீரேற்றானது வெப்பமடையும் போது படிப்படியாக சிதைகிறது:
## பயன்கள்
பிரசியோடைமியம் தயாரிக்கையில் இச்சேர்மம் ஒர்  இடைநிலைப் பொருளாகப் பயன்படுத்தப்படுகிறது. சில கண்ணாடிகளுக்கு வண்ணம் பூசவும் இது பயன்படுத்தப்படுகிறது. வேறு சில பொருட்களுடன் இதை கலந்தால், சேர்மமானது கண்ணாடிக்கு அடர் மஞ்சள் நிறத்தை அளிக்கிறது.
## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:ஆக்சலேட்டுகள்
கோபிகா வர்மா

**கோபிகா வர்மா** (*Gopika Varma*)  இந்தியாவின் கேரள மாநிலத்தில் பிறந்த மோகினியாட்ட நடனக் கலைஞர் மற்றும் நடன ஆசிரியர் ஆவார். இவர் இந்தியாவின்  தமிழ்நாட்டில் சென்னையில் குடியேறினார். சங்கீத நாடக அகாடமி விருது, கலைமாமணி விருது உள்ளிட்ட பல விருதுகளைப் பெற்றுள்ளார்.

## வாழ்க்கைக் குறிப்பு
கோபிகா வர்மா திருவனந்தபுரத்தில் பிறந்து வளர்ந்தார். 1995 ஆம் ஆண்டு கேரளாவிலிருந்து சென்னைக்கு  இடம்பெயர்ந்து குடியேறினார். தனது மூன்று வயதில் தனது தாயிடமிருந்து நடனம் கற்கத் தொடங்கினார்.  10 ஆவது வயதில், கிரிசா மற்றும் சந்திரிகா குருப் ஆகியோரிடம் மோகினியாட்டம் கற்கத் தொடங்கிய கோபிகா, பின்னர் கல்யாணிக்குட்டி அம்மா மற்றும் அவரது மகள் சிறீதேவி ராசனிடம் சிறப்புப் பயிற்சி பெற்றார். மோகினியாட்டத்தின் *அபிநயம்* (நடிப்பு) பகுதியை கதகளி நிபுணரான காலமண்டலம் கிருட்டிணன் நாயரிடம் கற்றார்.  வாழியூர் ராமய்யர் பிள்ளையிடம்  கோபிகா 18 ஆண்டுகள் பரதநாட்டியமும் பயின்றார்.

கல்யாணிக்குட்டி அம்மாதான் இவருக்கு குரு என்றாலும், மோகினியாட்டத்தில் கோபிகா வர்மா தனக்கே உரிய பாணியைப் பின்பற்றுகிறார்.  காவலம் நாராயண பணிக்கரின் கீழ் சொப்பனா பாணியில் மோகினியாட்டமும் இவர் ஆடியுள்ளார். சென்னை  நகரின் அடையாறில் "தாசுயம்" என்ற பெயரில் மோகினியாட்ட  நடனப் பள்ளியை கோபிகா நடத்தி வருகிறார்.

### தனிப்பட்ட வாழ்க்கை
கோபிகா வர்மா திருவிதாங்கூர் மன்னர் சுவாதி திருநாள் ராம வர்மாவின் வழித்தோன்றல் பூரூர்ட்டாதி திருநாள் மார்த்தாண்ட வர்மாவை திருவிதாங்கூர் அரச குடும்பத்தில் திருமணம் செய்து கொண்டார். நடனப் பள்ளியை நடத்துவதைத் தவிர, உடல் ஊனமுற்றோருக்கான தங்குமிடத்தையும் அவர்களின் வேலைக்காக ஒரு நெசவுப் பிரிவையும் நடத்தி வருகிறார்.  சென்னை அடையாறில் உள்ள ராமாலயத்தில் கோபிகா வசித்து வருகிறார்.

## குறிப்பிடத்தக்க நடன நிகழ்ச்சிகள்
கோபிகா இந்திய புராணங்களில் ஐந்து பிறக்காத *கன்னிகளைப் பற்றி அயோனியா பஞ்சகன்யாகா* என்ற பெயரில் நடனம் அமைத்து  நடனமாடினார். சுகதகுமாரி எழுதி எம். செயயச்சந்திரன் இயற்றிய ராதையெவிடே என்ற கவிதைக்கு மோகினியாட்ட வடிவில் கோபிகா நடனமாடியுள்ளார். யாமினி ரெட்டி, கிருத்திகா சுப்ரமணியம், கோபிகா வர்மா மற்றும் சுகாசினி ஆகியோர் இணைந்து *அந்தரம் என்ற  ஒரு நடனத்தை ஆடினர்* . *சாயாமுகி*  இவர் செய்த மற்றொரு நடன நிகழ்ச்சியாகும். இரவீந்திரநாத் தாகூரின் 150 ஆவது பிறந்தநாள் கொண்டாட்டத்தின் ஒரு பகுதியாக நடைபெற்ற இந்திய புராணக் கதாபாத்திரங்களான குந்தி மற்றும் அகல்யாவின் நடன நிகழ்ச்சியும் குறிப்பிடத்தக்கது. இப்போது சங்கராச்சாரியாரின் வாழ்க்கையை அடிப்படையாகக் கொண்ட ஒரு நடன அமைப்பை உருவாக்கி வருகிறார்.

## விருதுகளும் கௌரவங்களும்

* சங்கீத நாடக அகாடமி விருது 2018 
* கலைமாமணி 2004  மோகினியாட்டத்திற்காக கலைமாமணியைப் பெற்ற முதலாவது நடனக் கலைஞர்.
* கிருட்டிணா கான சபையின் நிருத்ய சூடாமணி விருது 2010 
* அபிநய கலா ரத்னா சிறப்பு விருது 
* சத்ய அபிநய சுந்தரம் 2007 
* காலதர்ப்பணம் விருது 2003 
* பாரத் கலாச்சரால் யுவ கலா பாரதி விருது 2001. இந்த விருதைப் பெறும் முதல் மோகினியாட்ட நடனக் கலைஞர் இவர்தான்.
* அவுஸ் ஆஃப் காமன்சு அமைப்பு  வழங்கிய சிறந்த செயல்திறன் விருது - இலண்டன் 2003 
* சத்ய அபிநய சுந்தரம் 
* நாட்டிய கலா விபஞ்சி 
* ராசகீய புரசுகாரம் 

## மேற்கோள்கள்


பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:கேரள மக்கள்
பகுப்பு:கேரள சங்கீத நாடக அகாதமி விருது பெற்றவர்கள்
ஈரோனிய சராசரி

கணிதத்தில் இரு எதிர்மமற்ற மெய்யெண்கள் *A* , *B* இன் **ஈரோனிய சராசரி** (*Heronian mean*)  *H* ஆனது பின்வரும் வாய்பாட்டால் தரப்படுகிறது:

:H = \frac{1}{3} \left(A + \sqrt{A B} +B \right).

இச்சராசரி, கணிதவியலாளர் ஈரோனின் பெயரால் அறியப்படுகிறது.

## திண்ம வடிவவியலில் பயன்பாடு

திண்ம வடிவவியலில் ஒரு கூம்பு அல்லது பட்டைக்கூம்பின் அடிக்கண்டத்தின் கனவளவைக் கணக்கிடுவதற்குப் பயன்படுகிறது. 
அடிக்கண்டத்தின் கனவளவானது, அதன் உயரம் மற்றும் எதிரெதிர் இணை அடிப்பக்கங்களின் பரப்பளவுகளின் ஈரோனின் சராசரியின் பெருக்குத்தொகையாகும்.

:V = \frac{h}{3}\left(B_1+\sqrt{B_1 B_2}+B_2\right).

## பிற சராசரிகளுடான தொடர்பு
*A* , *B* இரண்டின் ஈரோனிய சராசரியானது இவ்விரு எண்களின் கூட்டு மற்றும் பெருக்கல் சராசரிகளின் எடையிடப்பட்ட சராசரியாகும்:
 
: H = \frac{2}{3}\cdot\frac{A+B}{2} + \frac{1}{3}\cdot\sqrt{A B}.

## மேற்கோள்கள்
* 
* 

## வெளியிணைப்புகள்
*  Mean-Trapezoids Geometric comparison of some mathematical means

பகுப்பு:சராசரிகள்
எல்லன் கவுல்டு சுவீபெல்

**எல்லன் கவுல்டு சுவீபெல்** *(Ellen Gould Zweibel)* (பிறப்பு: 20 திசம்பர் 1952, நியூடார்க் மாநகரம்) ஓர் அமெரிக்க வானியற்பியலாளரும் மின்ம இயற்பியலாளரும் ஆவார்.

இவர்1973 ஆம் ஆண்டில் எல்லன் கவுல்டு சுவீபெல் சிகாகோ பல்கலைக்கழகத்தில் கணிதத்தில் இளங்கலைப் பட்டம் பெற்றார். 1977 ஆம் ஆண்டில் பிரின்சுடனில் இருந்து இயற்பியலில் இயெரேமியா பி. ஆசுட்ரைக்கரின் மேற்பார்வையின் கீழ் "குளிர் விண்மீன் வட்டுகளின் சமநிலை மற்றும் ஆர அலைவுகள்" என்ற தலைப்பில் முனைவர் பட்டம் பெற்றார். 1977-1978 ஆம் ஆண்டின் கல்வியாண்டிற்கான மேம்பட்ட ஆய்வு நிறுவனத்தில் வருகை தரும் அறிஞராக சுவீபெல் இருந்தார். பின்னர் வளிமண்டல ஆராய்ச்சிக்கான தேசிய மையத்தில் உயர் ஆய்வகத்தின் சூரிய இயற்பியல் குழுவில் சேர்ந்தார்.மேலும் இவர் 1980 முதல்  2003 வரை கொலராடோ பல்களைக்கழகத்தில் பேராசிரியராக இருந்தார். இவர் இப்போது மாடிசனில் உள்ள விசுகான்சின் பல்கலைக்கழகத்தின் வானியல், இயற்பியல் துறையில் வில்லியம் எல். கிரவுழ்சார் பேராசிரியர் கட்டிலை அணிசெய்கிறார். இவர் தேசிய அறிவியல் அறக்கட்டளையின் ஆற்றல் துறையின் உறுப்பினரும் காந்தத் தன் ஒருங்கமைவு மையத்தின் நிறுவல் உறுப்பினரும் மேனாள் இயக்குநரும் ஆவார்.

இவர் 1991 இல் அமெரிக்க இயற்பியல் கழகத்தில் ஆய்வுறுப்பினராகத் தேர்ந்தெடுக்கப்பட்டார்.

இவர் 2016 இல் மின்ம இயற்பியலுக்கான ஜேம்சு கிளார்க் மாக்சுவெல் பரிசைப் பெற்றார். இப்பரிசு விண்மீன்கள், பால்வெளிகள் போன்ற "வானியற்பியல் மின்ம ஊடகங்களின் இயக்கம், நிலைப்பு, ஆற்றலியல் புலங்களில் நிகழ்த்திய செறினான ஆராய்ச்சி"க்காக இவருக்கு வழங்கப்பட்டது. இவர் மின ஊடகத்தையும் பிற வானியற்பியல் நிகழ்வுகளை இணைப்பதில் முன்னோடியாகத் திகழ்கிறார். இவர் சூரியன், விண்மீன்கள், பால்வெளிகள், பால்வெளிக் கொத்துகள் ஆகியவற்றின் வானியற்பியல் நிகழ்வுகளையும் மின்ம இயற்பியலையும்  ஆய்வு செய்கிறார்.

## மேற்கோள்கள்


## வெளி இணைப்புகள்
*Homepage, University of Wisconsin&ndash;Madison 

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1952 பிறப்புகள்
இலித்தியம் ஆக்சலேட்டு

**இலித்தியம் ஆக்சலேட்டு** (*Lithium oxalate*) என்பது C2Li2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இலித்தியம் ஆக்சலேட்டு நீரில் கரையாது. சூடாக்கப்படும்போது ஆக்சைடாக மாற்றமடைகிறது.
## தயாரிப்பு
இலித்தியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து நடுநிலையாக்கல் வினைக்கு உட்படுத்துவதன் மூலமாக இலித்தியம் ஆக்சலேட்டு தயாரிக்கப்படுகிறது.
 
::2 LiOH + H2C2O4 → Li2C2O4 + 2 H2O

## பண்புகள்
a = 3.400, b = 5.156, c = 9.055 Å, β = 95.60°, Z = 4 என்ற அலகு அளவுருக்களுடன் ஒற்றைச்சரிவு அமைப்பில் இலித்தியம் ஆக்சலேட்டு படிகமாகிறது. .
சூடாக்கப்படும்போது இலித்தியம் ஆக்சலேட்டு சிதைவடைகிறது:

:: Li2C2O4 → Li2CO3 + CO

## பயன்
வானவேடிக்கை வெடிகளில் சிவப்பு நிறச் சுவாலை தோன்றுவதற்கு இலித்தியம் ஆக்சலேட்டு பயன்படுத்தப்படுகிறது.
## மேற்கோள்கள்

பகுப்பு:இலித்தியம் உப்புகள்
பகுப்பு:ஆக்சலேட்டுகள்
பெரிலியம் ஆக்சலேட்டு

**பெரிலியம் ஆக்சலேட்டு** (*Beryllium oxalate*) என்பது C2BeO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிலியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. பெரிலியம் ஆக்சலேட்டு நீரில் கரையும். படிக நீரேற்றுகளாகவும் உருவாகும். நிறமற்ற படிகங்களாகக் காணப்படும். வெப்பச் சிதைவின் மூலமாக தூய்மையான பெரிலியம் ஆக்சைடு தயாரிக்க இது பயன்படுகிறது. 
## தயாரிப்பு
பெரிலியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து  வினைக்கு உட்படுத்துவதன் மூலமாக பெரிலியம் ஆக்சலேட்டு தயாரிக்கப்படுகிறது.:
::\mathsf{Be(OH)_2 + H_2C_2O_4 \ \xrightarrow{}\ BeC_2O_4 + 2H_2O }
## வேதிப் பண்புகள்
பெரிலியம் ஆக்சலேட்டின் படிக நீரேற்றுகளை சூடாக்கினால் நீர் இழப்பு ஏற்படுகிறது. 
::\mathsf{BeC_2O_4\cdot 3H_2O \ \xrightarrow[-2H_2O]{100^oC}\ BeC_2O_4\cdot H_2O  \ \xrightarrow[-H_2O]{220^oC}\ BeC_2O_4}

## மேற்கோள்கள்

பகுப்பு:பெரிலியம் சேர்மங்கள்
பகுப்பு:ஆக்சலேட்டுகள்
பிராதமா இரத்த மையம்

**பிராதமா இரத்த மையம்** (*Prathama Blood Centre*) இந்தியாவின் அகமதாபாத்து நகரத்தில் அமைந்துள்ள ஓர் இரத்த வங்கியாகும். 2000 ஆம் ஆண்டில் அகமதாபாத் மாநகராட்சி ஆணையமு மேம்பட்ட மாற்று மருந்து ஆராய்ச்சி அறக்கட்டளையும் இணைந்து இலாப நோக்கற்ற தன்னார்வ அமைப்பாக இது நிறுவப்பட்டது. பிராதமா இரத்த மையம் இந்தியாவின் முதல் முழு தானியங்கு இரத்த மையமாகும். சுமார் 50,000 தன்னார்வ இரத்த தானம் செய்பவர்கள் பிராதாமாவில் ஆண்டுதோறும் இரத்த தானம் செய்கிறார்கள்.

2016 ஆம் ஆண்டின் உலக தலசீமியா நாளன்று பிராதமா மையம், இரத்தம் பெறும் நபர்களுக்கு மாற்றப்படும் பரவும் நோய்த்தொற்றுகளின் அபாயத்தைக் குறைப்பதற்காக தானம் செய்யப்பட்ட இரத்தத்தில் உட்கரு அமில சோதனை மேற்கொள்ளுவதை அறிமுகம் செய்தது. இடைக்காலத்திற்கு பரிசோதிக்கப்படாத பாதுகாப்பற்ற இரத்தத்தை மாற்றுவதால் வைரசு தொற்றுநோய்களும் இரத்த மாற்றத் தொற்றுநோய்களும் பரவும் ஆபத்து அதிகரிக்கலாம். சில நேரங்களில் உயிருக்கு ஆபத்தாகவும் இருக்கலாம். இத்தகைய இடைக்கால நோய்த்தொற்றுகளைக் கண்டறிவதில் உட்கரு அமில பரிசோதனை பயனுள்ளதாக நிரூபிக்கப்பட்டுள்ளது. சீரான இடைவெளியில் இரத்தம் தேவைப்படும் தலசீமியா நோயாளிகளுக்கு பாதுகாப்பான இரத்தம் உயிர் காக்கும் மருந்தாக முக்கியத்துவம் வகிக்கிறது. இந்தியாவில் தலசீமியா பாதிப்பு 3-4% ஆக உள்ளது. ஒவ்வோர் ஆண்டும் 10,000 முதல் 12,000 தலசீமியா பிறப்புகள் நடைபெறுகின்றன. நாட்டில் 30 மில்லியன் தலசீமியா ஏந்திகள் இருப்பதாகவும் மதிப்பிடப்பட்டுள்ளது. உட்கரு அமில பரிசோதனை செய்யப்பட்ட இரத்தத்துடன் இந்த நோயாளிகள் நீண்ட காலம் வாழமுடியும் மற்றும் வாழ்க்கைத் தரத்தையும் பராமரிக்க முடியும்.

ஆண்டொன்றுக்கு 150,000 அலகு இரத்தத்தை சேமிக்கும் வகையிலும் விரிவுபடுத்திக் கொள்ளும் வகையிலும் இரத்த மையம் வடிவமைக்கப்பட்டுள்ளது. பிராதமா இரத்த மையம் பிரிவு–25 வகை நிறுவனமாகவும் ஓர் அறக்கட்டளையாகவும் பதிவுசெய்யப்பட்ட இலாப நோக்கற்ற அமைப்பாகும். 100% தன்னார்வ இரத்த சேகரிப்பு மூலம் ஆண்டுதோறும் சுமார் 125,000 இரத்தம் மற்றும் இரத்தக் கூறுகள் மாற்றமின்றி இங்கு விநியோகிக்கப்படுகின்றன.  2009 ஆம் ஆண்டு சனவரி மாதம் முதல் இம்மையம் தலசீமியா எனப்படும் இரத்த அழிவுச் சோகை நோய் ஒழிப்புத் திட்டத்தைத் தொடங்கியுள்ளது.

## மேற்கோள்கள்

* Modern Blood Banking in India: A Study of Prathama Blood Centre 
* Prathama Updates
* World Blood Donor Day 2010

## புற இணைப்புகள்
* Prathama Blood Center, website
* Architecture of Prathama building
* PRATHAMA BLOOD CENTRE YOUTUBE
* BLOOD DONATION
* Thalassemia Awareness Program
* Types of Blood Donation

பகுப்பு:அகமதாபாத்
பகுப்பு:குருதிக் கொடை
பகுப்பு:இலாபநோக்கற்ற நிறுவனங்கள்
சோயா வண்ணப்பூச்சு

thumb|சோயா வண்ணப்பூச்சு
**சோயா வண்ணப்பூச்சு** (*Soy paint)* என்பது சோயாவிலிருந்து பெறப்படும் வண்ணப்பூச்சு ஆகும். இதன் மூலப்பொருளாக சோயா அவரை முதன்மையாக உள்ளது. இது புதுப்பிக்கத்தக்கத் திறன் மற்றும் நச்சுத்தன்மை இல்லாததால் நம்பகத்தன்மை கொண்ட தயாரிப்பாக உள்ளது.

## எண்ணெய்
சோயா எண்ணெய்  வண்ணப்பூச்சு தயாரிக்க 1900களிலிருந்து பயன்படுத்தப்பட்டு வருகின்றன. அமெரிக்க ஐக்கிய நாடுகளில் 1914 மற்றும் 1918 இடையே சந்தையில் இரண்டாவது இடத்தினை சோயா எண்ணெய் வகித்தது. சோயா எண்ணெய் வண்ணப்பூச்சு தயாரிப்புகளில் ஆளி விதையின் மாற்றாக ஆரம்பக்கால காலத்திலிருந்தபொழுதிலும் முழுமையாகப் பயன்பாட்டில் இல்லாமல் இருந்தது. 1933ஆம் ஆண்டில் ராபர்ட் போயர் போர்ட் தானுந்து நிறுவன தானுந்திகளில் பயன்படுத்தப்படும் ஒரு எனாமல் சோயா வண்ணப்பூச்சினை உருவாக்கினார். சோயா எண்ணெய் இதன் சிறந்த உலரும் தன்மை காரணமாக உற்பத்தியாளர்களைக் கவர்ந்தது.

## மரப்பால்
சோயா மாவு அல்லது புரதம் கேசீனுக்கு மாற்றாக மரப்பால் வகை (நீர் சார்ந்த) வண்ணப்பூச்சுகளில் பயன்படுத்தப்படுகிறது. சில உற்பத்தியாளர்கள் குறைந்தளவு ஆவியாகும் தன்மை மற்றும் பொதுவான பசுமைக் கட்டிடப் பண்பு காரணமாக சோயா வண்ணப்பூச்சுகளில் தங்களுடைய கட்டிடங்களைப் புதுப்பிக்க ஆர்வம் காட்டுகின்றனர். விற்பனையாளர்களும் சோயா வண்ணப்பூச்சினை விற்க ஆர்வம் காட்டுகின்றனர்.

*

## மேற்கோள்கள்


பகுப்பு:கட்டிடப் பொருட்கள்
எய்லீன் கொஞ்சேல்சு

**எய்லீன் கொஞ்சேல்சு** *(Eileen Gonzales)* ஓர் அமெரிக்க வானியற்பியலாளர் ஆவார். இவர் கார்னெல் பல்கலைக்கழக வானியல் துறையில் முதுமுனைவர் ஆய்வுறுப்பினராக உள்ளார். அங்கே இவர் புறவெளிக் கோள்கள் ஆய்வில் ஈடுபட்டுள்ளார். இவர் இயற்பியலில் கருப்பர் எனும் இயக்கத்திம் இணை நிறுவனரும் ஆவார். இந்த இயக்கம் கருப்பின இயற்பியலாளர் ஏற்பிற்காகவும் முன்னேற்றத்துக்காகவும் போராடிவரும் அமைப்பாகும்.

## இளமையும் கல்வியும்
இவர் வர்ஜீனியா கடற்கரையில் வளர்ந்துள்ளார். மிச்சிகான் மாநிலப் பல்கலைக்கழகத்தில் வானியற்பியல் படித்து, தன் மூதறிவியல் பட்டத்தைச் சான் பிரான்சிசுக்கோ பல்கலைக்கழகத்தில்இருந்து பெற்றார். பிறகு இவர் நியூயார்க் மாநகரப் பல்கலைக்கழகத்தின் மேற்பட்டப் படிப்பு மையத்தில் சேர்ந்து அன்ட்டர் கல்லூரியில் முதுகலைபாட்டமும் இயற்பியலில் மூதாய்வர் பட்டமும் பெற்றார். இவர் 2020 இல் தன் முனைவர் பட்டத்தைப் பெற்றுள்ளார். இவர் தன் முனைவர் ஆய்வின்போது, தாழ்பொருண்மை விண்மீன்களின் வளிமண்டல நிலைமைகளையும் பழுப்புக் குறுமீன்களின் வளிமண்டல நிலைமைகளையும் ஆய்வு செய்துள்ளார்.

## ஆராய்ச்சியும் வாழ்க்கைப்பணியும்
இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். குறிப்பாக, பழுப்புக் குறுமீன்களின் முகிலை ஆய்வு செய்ய முன்பு உருவாக்கிய நுட்பங்களைக் கையாண்டு, பெருவளிமப் புறவெளிக் கோள்களை ஒத்த உடுக்கண வான்பொருள்கள்ன் வளிமண்டலங்களை ஆய்வு செகிறார். இவர் அமெரிக்க இயற்கை வரலாற்று அருங்காட்சியத்தில் வருகைதரு அறிவியலாளராகவும் உள்ளார்.

## பரப்புரையும் கருப்பின முன்னேற்றமும்
இவர் அறிவியல் கல்வியிலும் பரப்புரைத் திட்டங்களிலும் ஈடுபடுகிறார். இவர் முனவர் பட்டம் படிக்கும்போது அமெரிக்க இயற்கை வரலாற்று அருங்காட்சியத்தில் உயர்நிலைப் பள்ளி மாணவர்களை மேற்பார்வையிட்டு வழிநடத்தியுள்ளார். மேலும் அவர்களுக்கு வானியலையும் கற்பித்துள்ளார். இவர் சார்லசு டி. பிரவுனுடனும், யெசீக்கா எசுகுவிவேவுடனும் இணைந்து முதன்முதலாக கருப்பின இயற்பியலாளர் வாரத்தை முன்னின்று நடத்தினார். இந்நிகழ்வு  கருப்பின இயற்பியலாளர்களை முன்னிறுத்தவும் அவர்களது அறிவியல் கொடையைக் கொண்டாடவும் நடத்தப்பட்டது. கருப்பின பறவையாளர் வாரத்தைப் போன்ற கருப்பினத் திட்டங்களுக்கு நிகராக பரப்புரை பலரது கவனத்தை ஈர்த்து வெற்றியை ஈட்டியது.  இவரை ஆதரித்த நிறுவனங்களில் *இயற்கை இயற்பியல்*, அமெரிக்க இயற்பியல் நிறுவனம், *இயற்பியல் இன்று]]*,  *இயற்பியல் உலகம்* ஆகியன ஆகும். இயற்பியலில் கருப்பினம் அமைப்பு கருப்பின இயற்பியலாருக்கு உரிய சமூக ஏற்பை உறுதி படுத்தவும் அவர்கள் சந்தித்துவரும் சமூக, அரசியல் அறைகூவல்களைப் பற்றிய விழிப்புணர்வை வென்றடுக்கவும் அறிவியலில் அவர்களது முன்காட்டுப் பாத்திரத்தை வெளிப்படுத்தவும் போராடி வருகிறது.

## மேற்கோள்கள்


## வெளி இணைப்புகள்
*

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:அமெரிக்கப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆப்பிரிக்கப் பெண் அறிவியலாளர்கள்
இராகுல் சிங்

**ராகுல் சிங்**  (*Rahul Singh*) சிங்கப்பூரைச் சேர்ந்த ஓர் இந்திய எழுத்தாளர் மற்றும் ஊக்கமளிக்கும் பேச்சாளர் ஆவார். ஒரு நாத்திகன் கீதையைப் பெறுகிறான், கதை அல்ல போன்ற சிறந்த விற்பனையான புத்தகங்களை  இவர் எழுதி வெளியிட்டுள்ளார்.  முதன்மையாக சுய உதவி மற்றும் ஆன்மீகம் பற்றிய நூல்களை எழுதுகிறார். 21 ஆம் நூற்றாண்டிற்கான மேலாண்மைக் கல்வியை வடிவமைப்பதிலும் தீவிரமாக உள்ளார்.  தற்போது உதய்பூர் இந்திய மேலாண்மை நிறுவனத்தில் முதன்மை கூட்டாண்மை  ஆலோசனைக் குழுவில் பணிபுரிகிறார். சிங்கப்பூரில் உள்ள இந்திய மேலாண்மை நிறுவனத்தை  தலைவராக பொறுப்பேற்று வழிநடத்துகிறார். மேலும் செய்ப்பூர் மேலாண்மை நிறுவனத்தின் கல்வி மன்ற குழு உறுப்பினராகவும் உள்ளார்.

## ஆரம்ப கால வாழ்க்கை
வட இந்திய மாநிலமான உத்தரபிரதேசத்தில் உள்ள அயோத்தியைச் சேர்ந்த ராகுல், லக்னோவில் தனது பள்ளிப்படிப்பை முடித்தார். நன்யாங் தொழில்நுட்ப பல்கலைக்கழகத்தில் பொறியியல் படிப்பதற்காக சிங்கப்பூர் அரசுடன் இணைக்கப்பட்ட நிறுவனங்களிடமிருந்து 100% உதவித்தொகை பெற்றார். சிங்கப்பூர் ஏர்லைன்சு மற்றும் நெப்டியூன் ஓரியண்ட் லைன்சு லிமிடெட் ஆகியவை உதவித்தொகை வழங்கிய நிறுவனங்களாகும்.  

## தொழில்
நன்யாங் தொழில்நுட்ப பல்கலைக்கழகத்தில் ஒளியனியல்  பொறியியலில் பட்டம் பெற்ற பிறகு, ஒரு முதலீட்டு வங்கியில் மேலாண்மை பயிற்சியாளராக தனது வாழ்க்கையைத் தொடங்கினார். பின்னர் வட்டி விகித விருப்பத் தரகு தொழிலுக்கு  மாறினார். ஓய்வு நேரத்தில் பெங்களூர் இந்திய மேலாண்மை நிறுவனத்தில் முதுகலை வணிக மேலாண்மை படித்தார். இப்பட்டம் பெற்ற பின்னர், சிங்கப்பூரில் உள்ள செருமன் முதலீட்டு வங்கிகளில் பணியாற்றினார். வங்கிகளில் பணிபுரியும் போது இவர் தனது எழுத்து வாழ்க்கையைத் தொடங்கினார். சிங்கப்பூரில் வாழ்ந்த புலம்பெயர்ந்த இந்தியர்களில் தீவிர செயற்பாட்டாளராக இருந்தார். சிங்கப்புரிலுள்ள பெங்களுர் இந்திய மேலாண்மை நிறுவன முன்னாள் மாணவர் சங்கத்தின் இளைய தலைவராக உள்ளார். சிங்கப்பூர் தேசிய பல்கலைக்கழகம், நன்யாங் தொழில்நுட்ப பல்கலைக்கழகம் மற்றும் சிங்கப்பூர் மேலாண்மை பல்கலைக்கழகத்தின் இந்திய முன்னாள் மாணவர்கள் அனைவரையும் ஒன்றிணைத்தார். 

இருபத்தியோராம் நூற்றாண்டில் தொழில், நனவான முதலாளித்துவம் மற்றும் கலாச்சாரம் சார்ந்த புரிதல் போன்றவை தொடர்பான தலைப்புகளில் நிறுவனங்கள்  மற்றும் பல்கலைக்கழகங்களில் தொடர்ந்து பேசி வருகிகிறார். புளோரிடாவில் உள்ள வைசுணவா ஆய்வுகள் நிறுவனம், பெங்களூர் இந்திய மேலாண்மை நிறுவனம், செய்ப்பூர் மேலாண்மை நிறுவனம், லக்னோ  மேலாண்மை நிறுவனம், உதய்பூர் மேலாண்மை நிறுவனம் போன்ற பல்வேறு முன்னணி மேலாண்மை கல்வி நிறுவனங்களில்  அழைப்பு விரிவுரையாளராக தொடர்ந்து  அழைக்கப்பட்டும் வருகிறார்.   

## பிற பணிகள்
ஞானத்தை சனநாயகப்படுத்துவதை நோக்கமாகக்  கொண்டு பல்வேறு செயல்களில் ஈடுபடும் அமைப்பைத் துவக்கி இணை நிறுவனராக இயங்கிவருகிறார்.  ஏப்ரல் 2021 இல் இவர் சிங்கப்பூர் பல்கலைக்கழகங்களின் ஆக்சிசன் இயக்கத்தை வழிநடத்தினார். இவ்வியக்கம் 1.3 கோடிக்கு மேல் திரட்டியது. 200 ஆக்சிசன் செறிவூட்டிகளை இந்தியாவின் பல்வேறு பகுதிகளிலும்  பயன்படுத்தியது.       

## நூல் பட்டியல்
**An Atheist Gets the Gita* 
**Engineering to Ikigai* 
**You know the glory, Not the story* 

## மேற்கோள்கள்


பகுப்பு:இந்திய எழுத்தாளர்கள்
பகுப்பு:உத்தரப் பிரதேச நபர்கள்
பகுப்பு:சிங்கப்பூர் எழுத்தாளர்கள்
பகுப்பு:வணிக மேலாண்மை
ஏனோக்குவின் நூல்

**ஏனோக்குவின் நூல்** என்பது பழங்கால எபிரேய வெளிப்பாடு சமய நூலகும். இது நோவாவின் கொள்ளுத் தாத்தாவான ஏனோக்கு எழுதியதாகக் கூறப்படுகிறது.

பேய்கள் மற்றும் நெபிலிம்களின் தோற்றம், சில வானதூதர்கள் ஏன் விண்ணுலகத்திலிருந்து வீழ்ந்தார்கள், தொடக்கக்கால வெள்ளம் தார்மீக ரீதியாக ஏன் தேவைப்பட்டது என்பதற்கான விளக்கம் மற்றும் மெசியாவின் ஆயிரம்-ஆண்டுகால ஆட்சியின் இறைவாக்கு உள்ளிட்டவை ஏனோக்கு புத்தகத்தின் தனித்துவமான அம்சங்களாக உள்ளன.

புத்தகத்தின் பழைய பகுதிகள் (பெரும்பாலும் பார்வையாளர்கள் புத்தகத்தின் பகுதி) கி.மு. 300-200 என்றும், சமீபத்திய பகுதி (உவமைகளின் புத்தகம்) கி.மு 100 என்றும் மதிப்பிடப்படுகிறது.

சாக்கடல் சுருள்களில் காணப்படும் பல்வேறு அரமேயத் துண்டுகளும், கொய்னே கிரேக்கம் மற்றும் லத்தீன் துண்டுகளும், ஏனோகு புத்தகமானது யூதர்களாலும் தொடக்கக்கால கிழக்குவழிக் கிறிஸ்தவர்களாலும் அறியப்பட்டதற்கான சான்றுகளாக உள்ளன. புதிய ஏற்பாட்டின் ஆசிரியர்களும் இப்புத்தகத்தின் சில உள்ளடக்கங்களை நன்கு அறிந்திருந்தனர். ஏனோக்கின் ஒரு சிறு பகுதி (1:9) யூதாவின் புதிய ஏற்பாட்டு கடிதத்தில் மேற்கோள் காட்டப்பட்டுள்ளது (யூதா 1:14-15), மேலும் "ஆதாமிலிருந்து ஏழாவது ஏனோக்கு" என்பது ஏனோக்கு 60:8 வசனத்தின் மேற்கோளாகும். ஏனோக்கு புத்தகத்தின் முந்தைய பகுதிகளின் பல பிரதிகள் சாக்கடல் சுருள்களில் பாதுகாக்கப்பட்டன.

பெட்டா இஸ்ரேல் (எத்தியோப்பிய யூதர்கள்) தவிர, ஏனைய யூதர்கள் பயன்படுத்தும் விவிலிய நியதியில் ஏனோக்கு புத்தகம் இடம்பெறவில்லை. கிறிஸ்தவத்தில் சில கிறிஸ்தவக் குழுக்கள் ஏனோக்கு புத்தகத்தை விவிலிய நியதியின் பகுதியாக ஏற்கின்றனர், ஏனைய கிறிஸ்தவக் குழுக்கள் இதை நியமனம் அல்லாத அல்லது ஈர்க்கப்படாதவை என்று கருதுகின்றனர்.

சாக்கடல் சுருள்களில் இருந்து முந்தைய அராமிக் துண்டுகள் மற்றும் சில கிரேக்க மற்றும் லத்தீன் துண்டுகளுடன் எத்தியோப்பியன் கீஸ் மொழியில் மட்டுமே இன்று இது முழுமையாக உள்ளது. இதனால் இப்புத்தகம் கீஸ் மொழியில் எழுதப்பட்டது என்பது பாரம்பரிய எத்தியோப்பிய நம்பிக்கையாகும். அதேநேரம், நவீன அறிஞர்கள் இது முதலில் யூத நூல்களுக்கு முதலில் பயன்படுத்தப்பட்ட அராமிக் அல்லது எபிரேய மொழியில் எழுதப்பட்டது என்று வாதிடுகின்றனர். தானியேல் புத்தகத்தைப் போலவே ஏனோக்கின் புத்தகமும் ஓரளவு அராமிக் மொழியிலும் ஓரளவு எபிரேய மொழியிலும் இயற்றப்பட்டதாக எப்ரைம் ஐசக் கூறுகிறார்.  எபிரேய பதிப்பு எஞ்சியதாக இதுவரை அறியப்படவில்லை. விவிலியப் பெருவெள்ளத்திற்கு முன்னர் வாழ்ந்த ஏனோக்கால் எழுதப்பட்டதாக இப்புத்தக்கம் வலியுறுத்துகிறது.

## உள்ளடக்கம்
ஏனோக்கின் புத்தகத்தின் முதல் பகுதி, கவனிப்பாளர்கள் எனப்படும் வானதூதர்கள் குழுவின் வீழ்ச்சியை விவரிக்கிறது. இவர்கள் "நெபிலிம்" எனப்படும் வானதூதர்-மனித கலப்பினங்களைப் பெற்றவர்களாவர். புத்தகத்தின் எஞ்சிய பகுதி ஏனோக்கின் வெளிப்பாடுகள் மற்றும் விண்ணுலகப் பயணம் ஆகியவற்றை பயணங்கள், காட்சிகள் மற்றும் கனவுகள் மூலமாக விவரிக்கின்றது.

புத்தகம் ஐந்து தனித்தனி முக்கிய பிரிவுகளைக் கொண்டுள்ளது: 

# கவனிப்பாளர்கள் புத்தகம் (ஏனோக் 1–36)
# ஏனோக்கின் உவமைகள் புத்தகம் (ஏனோக் 37-71)
# வானியல் புத்தகம் (ஏனோக் 72-82)
# கனவுக் காட்சிகள் புத்தகம் (ஏனோக் 83-90)
# ஏனோக்கின் கடிதம் (ஏனோக் 91–108)

## மேற்கோள்கள்

பகுப்பு:கிறித்தவ சமய நூல்கள்
கொண்டகர்லா அவா

**கொண்டகர்லா அவா** (*Kondakarla Ava*) என்பது தென்னிந்தியாவில் ஆந்திரப் பிரதேச மாநிலம் விசாகப்பட்டினத்தில் உள்ள ஒரு புகழ்பெற்ற ஏரி மற்றும் பறவைகள் சரணாலயம் ஆகும். இது ஒரு தனித்துவமான மற்றும் அழிந்துவரும் வன வகையை உள்ளடக்கியது. இது கிழக்கு தொடர்ச்சி மலையின் அடிவாரத்தில் அமைந்துள்ளது.

## நிலவியல்
கொண்டகர்லா அவா ஆந்திரப் பிரதேசத்தின் விசாகப்பட்டினம் மாவட்டத்தில் அச்சுதபுரம் மண்டலம் கொண்டகர்லா கிராமத்தில் அமைந்துள்ளது. இது ஆந்திரப் பிரதேச சுற்றுலா வளர்ச்சிக் கழகம் மற்றும் கொண்டகர்லா ஊராட்சியினால் நிர்வகிக்கப்படுகிறது. இந்த சரணாலயம் தனித்துவமான மற்றும் அழிந்து வரும் காடு வகை மற்றும் ஈரமான பசுமையான காடுகளை உள்ளடக்கியது. இது சுற்றுச்சூழல் சுற்றுலாத் தலமாக அங்கீகரிக்கப்பட்டுள்ளது. இச்சரணாலயம் சுமார் 405 சதுர கிலோ மீட்டர் பரப்பளவைக் கொண்டது.

## விலங்குகளும் தாவரங்களும்
ஈரப் பசுமையான காடுகளைக் கொண்ட இச்சரணாலயத்தில் குளுவை, ஊசிவால் வாத்து மற்றும் நத்தை குத்தி நாரை காணப்படுகின்றன. தாவரங்களில் *தைபா அன்குசேட்டா, நிம்பாய்டு, அசோலா பிலிகுலோய்டு, பிஸ்டியா இசுட்ரியோட்டு* முதலியன காணப்படுகின்றன.

## இதனையும் காண்க
* தேலிநீலாபுரம் பறவைகள் புகலிடம்
* கொல்லேறு பறவைகள் சரணாலயம்
* நெலப்பட்டு பறவைகள் சரணாலயம்
* உப்பலபாடு பறவைகள் சரணாலயம்

## மேற்கோள்கள்

பகுப்பு:ஆந்திரப் பிரதேசத்தில் உள்ள பறவை புகலிடங்கள்
பகுப்பு:பறவைகள் காப்பகங்கள்
குனியோ யமசாகி

**குனியோ யமசாகி** (*Kunio Yamazaki*) சப்பான் நாட்டைச் சேர்ந்த ஓர் உயிரியலாளர் ஆவார். 1980 ஆம் ஆண்டு முதல் இறக்கும் வரை மோனெல் வேதியியல் இயல்புணர் மையத்தில் பணியாற்றினார். முதுகெலும்பிகளின் டி.என்.ஏ. மீதான மரபியல் இருக்கையில் இவரது விரிவான பணிக்காக மிகவும் குறிப்பிடத்தக்கவராகக் கருதப்படுகிறார்.

மோனெல் வேதியியல் இயல்புணர் மையத்தின் இயக்குநரும் தலைவருமான காரி பியூசாம்புடன் குனியோ யமசாகி பணிபுரிந்துள்ளார்.

## மேற்கோள்கள்

பகுப்பு:2013 இறப்புகள்
பகுப்பு:சப்பானிய உயிரியலாளர்கள்
பகுப்பு:உயிரியலாளர்கள்
பகுப்பு:சப்பானிய அறிவியலாளர்கள்
அடிலெயிட் ஸ்ரைக்கர்ஸ்

**அடிலெயிட் ஸ்டிரைக்கர்ஸ்** (*Adelaide Strikers*) என்பது ஆத்திரேலியா துடுப்பாட்ட வாரியம் உருவாக்கிய  பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் அடிலெயிட் நகரைப் பிரதிநிதித்துவப்படுத்தும் தொழில்முறை அணியாகும். இந்த அணியின் சொந்த அரங்கம் அடிலெயிட் நீள்வட்ட அரங்கம் ஆகும். இவ்வணியின் ஆடையிலுள்ள பிரதான நிறம் நீலம் ஆகும். இவ்வணி பிபிஎல் பட்டத்தை ஒருமுறை (2017–18 பதிப்பு) வென்றுள்ளது.

கீரோன் பொல்லார்ட், பீட்டர் சிடில், கிறிஸ் ஜோர்டன், ரஷீத் கான், திராவிசு கெட், மகேல ஜயவர்தன, ஆதில் ரஷீத், அலெக்ஸ் கேரி  போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.

## ஒவ்வொரு பதிப்பிலும் முடிவுகள்

## மேற்கோள்கள்

பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்
பகுப்பு:பிக் பேஷ் லீக் அணிகள்
பகுப்பு:பிக் பேஷ் லீக்
மகம் அங்கா

**மகம் அங்கா** (**Maham Anga**) முகலாயப் பேரரசர் அக்பரின் செவிலித் தாய் ஆவார். மகம் அங்காவை அக்பர் இராஜமாதா மரியாதையுடன் நடத்தினார். மகம் அங்கா, பாபர்-பீபி முபாரிகா தம்பதியரின் மகள் ஆவார். இவரின் மகன் ஆதாம் கான் அக்பரின் படைத்தலைவர்களில் ஒருவர் ஆவார். அக்பரின்  அமைச்சரை கொன்ற குற்றத்திற்காக, ஆதாம் கானுக்கு, அக்பர் மரண தண்டனை விதித்தார். இதனால் மனம் உடைந்த ஆதாம் கானை பெற்ற தாயான மகம் அங்கா  பித்து பிடித்து அரண்மனையில் மாண்டார். தில்லி நகரத்தின் மெக்ராலியில் உள்ள ஆதாம் கானின் கல்லறை வளாகத்தில், கல்லறை கட்டி மகம் அங்காவின் உடல் அடக்கம் செய்யப்பட்டது.

## மேற்கோள்கள்

## மேலும் படிக்க
* *Mughal Architecture of Delhi : A Study of Mosques and Tombs* (1556-1627 A.D.), by Praduman K. Sharma, Sundeep, 2001, . *Chapter 4*.
* B.V. Bhavan 'The Mughal Empire' (Bombay 1974) *The Cambridge History of India* v.4 Abu'l Fazl 'Akbarnama' Badauni.

பகுப்பு:1562 இறப்புகள்
பகுப்பு:அக்பர்
பகுப்பு:முகலாயப் பேரரசு
பிரித்தானிய இந்தியாவின் முகமைகள்

**பிரித்தானிய இந்தியாவின் முகமைகள்**, பிரித்தானிய இந்தியாவின் நேரடி ஆட்சியில் இல்லாத, ஆனால் ஆட்சிக்கு கட்டுப்பட்ட  சுதேச சமஸ்தான மன்னர்களிடமிருந்து ஆண்டுதோறும் கப்பம் வசூலிக்கவும், சமஸ்தானங்களின் பாதுகாப்பை உறுதி செய்யவும், மேற்பார்வை செய்யவும், சமஸ்தானங்களின் அரசியல் நிலவரம் குறித்து மாகாண ஆளுநர்களுக்கும் அறிக்கை அனுப்பவும், பிரித்தானிய இந்திய அதிகாரிகள் தலைமையில் முகமைகள் நிறுவப்பட்டது. இம்முகமைகள் மாகாண ஆளுநர்களின் தலைமையின் கீழ் செயல்படும். இந்த முகமைகளின் மேற்பார்வையில்   சுதேச சமஸ்தானங்கள் செயல்பட்டது. முகமைகள் விவரம்:
# பஞ்சாப் முகமை
# இராஜபுதனம் முகமை
# கத்தியவார் முகமை
# பரோடா மற்றும் குஜராத் முகமை
# ரேவா கந்தா முகமை
# மகி கந்தா முகமை
# சூரத் முகமை
# தக்காண முகமை
# மத்திய இந்திய முகமை
# மால்வா முகமை
# போபவார் முகமை (மால்வா முகமையுடன் இணைக்கப்பட்டது)
# போபால் முகமை
# இந்தூர் முகமை
# புந்தேல்கண்ட் முகமை
# பகேல்கண்ட் முகமை
# கிழக்கிந்திய முகமை

## இதனையும் காண்க
* சுதேச சமஸ்தானங்கள்
*  இந்திய சுதேச சமஸ்தானங்கள் பட்டியல்
* பிரித்தானிய இந்தியாவின் வணக்கத்திற்குரிய சதேச சமஸ்தானங்கள்
* பிரித்தானிய இந்தியாவின் மாகாணங்களும், ஆட்சிப் பகுதிகளும்
## மேற்கோள்கள்

பகுப்பு:பிரித்தானிய இந்தியாவின் முகமைகள்
பகுப்பு:பிரித்தானிய இந்தியாவின் உட்பிரிவுகள்
பகுப்பு:பிரித்தானிய இந்தியா
பண்டைய வேத சமயம்

[thumb| [வேதகாலம்|வேத காலத்தின் பிற்பகுதியில் வேத கலாச்சாரம் பரவியது. *[[ஆரியவர்த்தம்|ஆரியவர்தா]]* வடமேற்கு இந்தியா மற்றும் மேற்கு கங்கை சமவெளிக்கு மட்டுப்படுத்தப்பட்டது, அதே சமயம் கிழக்கில் உள்ள கிரேட்டர் மகதா வேதம் அல்லாத இந்தோ-ஆரியர்களால் ஆக்கிரமிக்கப்பட்டது.   ஷாகாக்களின் இருப்பிடம் மெரூன் நிறத்தில் குறிக்கப்பட்டுள்ளது.]]

**பண்டைய வேத சமயம்** (மேலும் **பண்டைய இந்து சமயம்**  (பொ.ஊ.மு. 1500-500) பண்டைய இந்தியாவின் வடமேற்கில் (பஞ்சாப் மற்றும் மேற்கு கங்கை சமவெளி) இந்தோ-ஆரிய மக்களிடையே சில மதக் கருத்துக்கள் மற்றும் நடைமுறைகளை உருவாக்கியது. இந்த கருத்துக்கள் மற்றும் நடைமுறைகள் வேத நூல்களில் காணப்படுகின்றன, மேலும் சில வேத சடங்குகள் இன்றும் நடைமுறையில் உள்ளன. இது இந்து மதத்தை வடிவமைத்த முக்கிய மரபுகளில் ஒன்றாகும், இருப்பினும் இன்றைய இந்து மதம் வரலாற்று வேத மதத்திலிருந்து குறிப்பிடத்தக்க வகையில் வேறுபட்டது.

அதே காலகட்டத்தில், தென்னிந்தியாவில், சங்க காலத்தில் சைவம், வைணவம், கௌமாரம், சௌரம், சாக்தம், இந்திரன் மற்றும் பிற நாட்டுப்புற மதங்கள் ஆதிக்கம் செலுத்தியது. பிற்காலத்தில், இவை இரண்டும் ஒன்றிணைந்து இந்து மதத்தை உருவாக்கியது.

## மேலும் பார்க்கவும்
* வேதகாலம்
* சங்க காலம்
* இந்திய சமயங்கள்
* இந்து சமய வரலாறு
* பதினெண் புராணங்கள்

## மேற்கோள்கள்

## ஆதாரங்கள்

* 

## மேலும் படிக்க
* 

## வெளி இணைப்புகள்
*  
*  

## குறிப்புகள்


பகுப்பு:வேதங்கள்
பகுப்பு:இந்து சமயப் பிரிவுகள்
பகுப்பு:இந்து சமய இயக்கங்கள்
பகுப்பு:இந்து சமயம்
பகுப்பு:பண்டைய இந்தியா
1 கிளமெண்ட் (நூல்)

**1 கிளமெண்ட்** என்பது கொரிந்து நகரத்தில் உள்ள கிறிஸ்தவர்களுக்கு முதலாம் கிளமெண்ட் எழுதிய திருமுகமாகும். சான்றுகளின் அடிப்படையில் சில அறிஞர்கள் இக்கடிதம் கி.பி. 70 இற்கு முன்பு எழுதப்பட்டதாக மதிப்பிடுகிறார்கள். கிளமெண்ட் என்ற பெயரில் வேறொரு நூலும் உள்ளதால் இது 1 கிளமெண்ட் என்றழைக்கப்படுகிறது. எனினும் மற்றொரு நூலானது வேறொரு ஆசிரியரின் பிற்காலப் படைப்பாகும்.

இத்திருமுகமானது தொடக்கக்கால திருத்தந்தையர் தொகுப்பில் இடம்பெற்றிருந்தது. கோப்திக் மரபுவழித் திருச்சபை இத்திருமுகத்தை புதிய ஏற்பாட்டு திருமுறையின் பகுதியாக ஏற்கின்றது. கொரிந்து திருச்சபையில் நடந்த நிகழ்வுகளுக்கு மறுமொழியாக இத்திருமுகம் எழுதப்பட்டுள்ளது. அப்போது சபையின் சில மூப்பர்கள் பதவியிலிருந்து நீக்கப்பட்டிருந்தனர். எனவே சபையினர் மனந்திரும்பவும், மூப்பர்களை மீண்டும் பதவியில் அமர்த்தவும், மேலதிகாரிகளுக்குக் கீழ்ப்படியவும் திருமுகத்தின் ஆசிரியர் அழைப்பு விடுத்தார். மேலும் திருத்தூதர்களே திருச்சபையின் தலைமையை நியமித்ததாகவும், பணியை எவ்வாறு நிலைநிறுத்துவது என்று அவர்களுக்கு வழிகாட்டியதாகவும் கூறினார்.

திருத்தந்தை கிளெமென்ட் I இத்திருமுகத்தை எழுதிய ஆசிரியர் என்று கருதப்படுகிறது. கொரிந்து சபையில், இக்கடிதம் காலங்காலமாக சத்தத்துடன் வாசிக்கப்பட்டது. இந்நடைமுறை மற்ற திருச்சபைகளுக்கும் பரவியது, மேலும் கிறிஸ்தவர்கள் கிரேக்க மொழியில் எழுதப்பட்ட இத்திருமுகத்தை இலத்தீன், சிரிய மற்றும் பிற மொழிகளில் மொழிபெயர்த்தனர். சில தொடக்கக்காலக் கிறிஸ்தவர்கள் இத்திருமுகத்தை இறை வார்த்தையாகக் கருதினர். இத்திருமுகம் பல நூற்றாண்டுகளாக காணாமல் போயிருந்தது, ஆனால் 1600 களில் இருந்து பல்வேறு பிரதிகள் அல்லது துண்டுகள் கண்டுபிடிக்கப்பட்டு ஆய்வு செய்யப்பட்டுள்ளன. இது தொடக்கக்காலத் திருச்சபையின் கட்டமைப்பைப் பற்றிய மதிப்புமிக்க சான்றுகளை வழங்கியுள்ளது.

## மேற்கோள்கள்

பகுப்பு:கிறித்தவ சமய நூல்கள்
சக் வைல்டு

**சக் வைல்டு** என்பவர் லிக்விட் மைன்ட் என்ற பெயரில் இயங்கி வரும் ஒரு இசையமைப்பாளர். இவரது ஆக்கங்கள் மந்த தாளகதி இசை, இளைப்பாறல் இசை, சூழலிசை உள்ளிட்ட மின்னணுவியல் இசை வடிவங்களாக உள்ளன. தனியிசை வெளியீட்டிற்கு முன்னர் இவர் சில குழுக்களுக்கு இசை அமைப்பதிலும் பாடல்களை எழுதுவதிலும் உதவியுள்ளார்.

## லிக்விட் மைன்ட்
1980களில் ஓயாத வேலைப்பளுவினாலும் தூக்கமின்மையாலும் பேரச்சத் தாக்கிற்கு உள்ளானார் சக். மன அமைதியைத் தேடி ஒரு கடற்கரையில் அமர்ந்திருந்தபோது, கடலலையின் ஓயாத ஓசை அவருக்கு அமைதியைத் தந்ததை உணர்ந்து, கடல் (Liquid) மனதை (Mind) அமைதிப்படுத்துவதைப் போன்ற இசையை உருவாக்க வேண்டும் என்று எண்ணி லிக்விட் மைன்ட் என்ற பெயரை இட்டு, அப்பெயரிலேயே அமைதி தரும் இசையை வெளியடத் தொடங்கினார்.

## இசைத்தொகுப்பு வரலாறு
லிக்விட் மைன்ட் என்ற பெயரில் இதுவரை 15 இசைத்தொகுப்புகளையும் மூன்று இசைத்திரட்டுகளையும் சக் வெளியிட்டுள்ளார். அவற்றுள் சில:

### இசைத்தொகுப்புகள்

## இப்பக்கத்தில் பயன்படுத்தப்பட்டுள்ள கலைச்சொற்கள்

* மந்த தாளகதி இசை - downtempo music; இளைப்பாறல் இசை - relaxation music;
* சூழலிசை - ambient music; மின்னணுவியல் இசை - electronic music;
* பேரச்சத் தாக்கு - panic attack; இசைத்தொகுப்பு - music album; இசைத்திரட்டு - music compilation

## மேற்கோள்கள்


பகுப்பு:அமெரிக்க இசையமைப்பாளர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:அமெரிக்க இசைக் கலைஞர்கள்
பொலோனியம் டெட்ராநைட்ரேட்டு

**பொலோனியம் டெட்ராநைட்ரேட்டு** (*Polonium tetranitrate*) Po(NO3)4 என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் நைட்ரிக் அமிலமும் சேர்ந்து இந்த கனிமச் சேர்மம் உருவாகிறது. வெள்ளை நிற படிகங்களாக உருவாகும் இச்சேர்மம் கதிரியக்கப் பண்பை வெளிப்படுத்துகிறது.
 
## தயாரிப்பு
அடர் நைட்ரிக் அமிலத்தில் பொலோனியம் உலோகத்தைக் கரைத்து பொலோனியம் டெட்ராநைட்ரேட்டு தயாரிக்கப்படுகிறது.
::\mathsf{ Po + 8 HNO_3 \ \xrightarrow{}\ Po(NO_3)_4 + 4 NO_2\uparrow + 4 H_2O }
## இயற்பியல் பண்புகள்
வெண்மை அல்லது நிறமற்ற படிகங்களாக பொலோனியம் டெட்ராநைட்ரேட்டு உருவாகிறது.
மேலும், தண்ணீரில் நீராற்பகுப்பு அடைந்து கரைகிறது
## வேதிப்பண்புகள்
வலிமை குறைந்த நீரிய நைட்ரிக் அமில கரைசலில் விகிதாச்சார அளவின்றி இது சிதைவடைகிறது.
::\mathsf{ 2 Po(NO_3)_4 + 2H_2O \ \xrightarrow{}\ PoO_2(NO_3)_2\downarrow + Po^  + 2NO_3^- + 2HNO_3 }
பொலோனியம் (2+) அயனி நைட்ரிக் அமிலத்துடனான வினையில் பொலோனியம் (4+) அயனியாக ஆக்சிசனேற்றமடைகிறது.

## மேற்கோள்கள்

பகுப்பு:பொலோனியம் சேர்மங்கள்
பகுப்பு:நைட்ரேட்டுகள்
கடோலினியம் பாசுபைடு

**கடோலினியம் பாசுபைடு** (*Gadolinium phosphide*) என்பது GdP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியமும் பாசுபரசும் சேர்ந்து கடோலினியம் பாசுபைடு உருவாகிறது.
## தயாரிப்பு
உயர் வெப்பநிலையில் கடோலினியமும் பாசுபரசும் வினைபுரிவதால் கனிமமயமாக்கல் மூலம் ஒற்றை படிகங்களை பெறலாம்.
::Gd + P → GdP
## பண்புகள்
சோடியம் குளோரைடு கட்டமைப்பில் காணப்படும் கடோலினியம் பாசுபைடு 40 கிகாபாசுகல் அழுத்தத்தில் சீசியம் குளோரைடாக மாற்றமடைகிறது.
 
Fm3m என்ற இடக்குழுவில் கடோலினியம் பாசுபைடு கனசதுர படிகத் திட்டத்தில் உருவாகிறது.
 
கடோலினியம் பாசுபைடு எதிர்பெரோகாந்தப் பண்பை வெளிப்படுத்துகிறது. 
## பயன்கள்
ஒரு குறைக்கடத்தியாக உயர் சக்தி, உயர் அதிர்வெண் பயன்பாடுகளிலும் சீரொளி இருமுனையங்களிலும்  பயன்படுகிறது. 

## மேற்கோள்கள்

பகுப்பு:கடோலினியம் சேர்மங்கள்
பகுப்பு:பாசுபைடுகள்
பகுப்பு:பாறை உப்பு படிகக் கட்டமைப்பு
பொலோனியம் டெட்ரா அயோடைடு

**பொலோனியம் டெட்ரா அயோடைடு** (*Polonium tetraiodide*) PoI4  என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் அயோடினும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் டெட்ரா அயோடைடு எளிதில் ஆவியாகும்.
## தயாரிப்பு
1. பொலோனியம் உலோகத்தின் மீது அயோடின் ஆவியைச் செலுத்தி வினைபுரியச் செய்து பொலோனியம் டெட்ரா அயோடைடு  தயாரிக்கப்படுகிறது.
::Po + 2I2 -> PoI4 
2. பொலோனியம் ஈராக்சைடுடன் ஐதரயோடிக் அமிலத்தைச் சேர்த்தாலும் பொலோனியம் டெட்ரா அயோடைடு கிடைக்கிறது:
:: PoO2 + 4HI -> PoI4 + 2H2O
## பண்புகள்
### இயற்பியல் பண்புகள்
கருப்பு நிறப் படிகங்களாக உருவாகும் பொலோனியம் டெட்ரா அயோடைடு தண்ணீரில் கரையாது.
### வேதிப்பண்புகள்
ஐதரோ அயோடிக் அமிலத்துடன் பொலோனியம் டெட்ரா அயோடைடு வினையில் ஈடுபட்டு அறு அயோடோ பொலோனிக் அமிலம் உருவாகிறது.
::  PoI4 + 2HI -> H2[PoI6]

வெப்பப்படுத்தினால் பொலோனியம் டெட்ரா அயோடைடு சிதைவடைகிறது.

ஐதரசன் சல்பைடுடன் பொலோனியம் டெட்ரா அயோடைடைச் சேர்த்து ஒடுக்க வினைக்கு உட்படுத்தினால் பொலோனியம் உலோகம் உருவாகிறது. 
## மேற்கோள்கள்

பகுப்பு:பொலோனியம் சேர்மங்கள்
பகுப்பு:அயோடைடுகள்
பிரதம மந்திரி வய வந்தனா ஓய்வுதியத் திட்டம்

**பிரதம மந்திரி வயதானோர் ஓய்வுதியத் திட்டம் (இந்தி:பிரதான் மந்திரி வய வந்தனா யோஜனா (PMVVY)** என்பது 60 வயது மற்றும் அதற்கு மேற்பட்ட மூத்த குடிமக்களுக்காக பிரத்யேகமாக இந்திய அரசாங்கத்தால் 2017 மேமாதம் அறிவிக்கப்பட்ட ஓய்வூதியத் திட்டமாகும், இது முதலில் மே 4, 2017 முதல் மார்ச் 31, 2020 வரை இயக்கத்திலிருக்கும் என்று அறிவிக்கப்பட்டது. பின்பு இந்தத் திட்டம் மார்ச், 2020க்குப் பிறகு மேலும் மூன்று ஆண்டுகளுக்கு இப்போது 2023ம் ஆண்டு மார்ச் மாதம் 31ஆம் தேதி வரை நீட்டிக்கப்பட்டுள்ளது.. 

இந்த திட்டத்தை இந்திய அரசு, இந்திய ஆயுள் காப்பீட்டுக் கழகத்துடன் இணைந்து செயற்படுத்துகின்றது. 

2021-22 நிதியாண்டில், இத்திட்டம் 7.40% ஆண்டு வட்டிவிகிதமாக உறுதியான ஓய்வூதியத்தை மாதம்/காலாண்டு/அரையாண்டு/ஆண்டுதோறும் ஓய்வுதியதாரர்களின் விருப்பத்திற்கேற்ப வழங்கும். 31 மார்ச் 2022 வரை வாங்கிய அனைத்து பாலிசிகளுக்கும் 10 வருட பாலிசி காலத்திற்கு இந்த உறுதியளிக்கப்பட்ட ஓய்வூதிய விகிதம் செலுத்தப்படும்.

## பாலிசியில் சேர்வதற்கான தகுதிகள்

குறைந்தபட்ச ஓய்வூதியம்: 

அதிகபட்ச ஓய்வூதியம்:

இந்த திட்டத்தின் அதிகபட்ச ஓய்வூதியத்தின் உச்சவரம்பு என்பது ஒரு முழு குடும்பத்திற்கும் அதாவது இந்தத் திட்டத்தின் கீழ் ஒரு குடும்பத்திற்கு அனுமதிக்கப்பட்ட அனைத்து பாலிசிகளின் கீழும் ஓய்வூதியத்தின் மொத்த அளவு அதிகபட்ச ஓய்வூதிய வரம்பை மீறக்கூடாது. இந்த நோக்கத்திற்காக குடும்பம் ஓய்வூதியம் பெறுபவர், அவரது / அவள் மனைவி மற்றும் சார்ந்திருப்பவர்களைக் கொண்டிருக்ககூடும்.

* ஐந்து வருடங்களுக்கு ஒரு முறை பாலிசிதாரர்கள் ஆயுள் சான்றிதழ்களை புதுப்பிக்க வேண்டும். 

இந்தத் திட்டத்தைச் செயல்படுத்துவதற்கான தனிச் சிறப்புரிமையைப் பெற்றுள்ள இந்திய ஆயுள் காப்பீட்டுக் கழகம் (LIC) மூலம் ஆஃப்லைனிலும், ஆன்லைனிலும் இந்தத் திட்டத்தை வாங்கலாம். 

## பயன்கள்
* பாலிசி காலத்தின் போது, ​​ஓய்வூதியம் பெறுபவருக்கு சுய அல்லது வாழ்க்கைத் துணையின் ஏதேனும் ஆபத்தான சூழ்நிலையில்/ நோய்க்கான சிகிச்சைக்கு பணம் தேவைப்படுவது போன்ற விதிவிலக்கான சூழ்நிலைகளில் முன்கூட்டியே வெளியேற அனுமதிக்கிறது. அத்தகைய சந்தர்ப்பங்களில் செலுத்த வேண்டிய சரண்டர் மதிப்பு கொள்முதல் விலையில் 98% ஆக இருக்கும்.

* 10 வருட பாலிசி காலத்தின் இறுதி வரை ஓய்வூதியம் பெறுபவர் வாழ்ந்துகொண்டிருக்கும் நிலையில், இறுதி ஓய்வூதியத் தவணையுடன் கொள்முதல் விலையும் திருப்பிச் செலுத்தப்படும்.

* 10 வருட பாலிசி காலத்தில் ஓய்வூதியம் பெறுபவர் இறக்ககூடிய சூழ்நிலையில், கொள்முதல் விலை பாலிசிதாரரால் நியமிக்கப்பட்ட பயனாளிக்கு திருப்பி வழங்கப்படும்.

* 3 பாலிசி ஆண்டுகளுக்குப் பிறகு கொள்முதல் விலையில் 75% வரை கடன் பெறுவதற்க்கு பாலிசிதாரர்களுக்கு அனுமதிக்கப்படும். ஓய்வூதிய தவணைகளில் இருந்து கடன் வட்டி வசூலிக்கப்படும் மற்றும் க்ளெய்ம் வருவாயில் இருந்து கடன் வசூலிக்கப்படும்.

## சான்றுகள்

பகுப்பு:ஓய்வுதியம்